3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.1481/88 της 26 Φεβρ./11 Μαρτ.  1975 (ΦΕΚ Β΄ 300) Περί εξουσιοδοτήσεως Τελωνειακής Αρχής όπως αποφαίνεται περί της συνδρομής των προϋποθέσεων, δια την ατελή εισαγωγήν ειδών, υπό της Εταιρείας Λιγνιτωρυχείων Πτολεμαΐδος. Έχοντες υπ’ όψει: 1.Το άρθρ. 6 του Α.Ν. 881/49 «περί Τελωνειακών και Δασμολογικών τινών διατάξεων». 2.Την από 16 Δεκ. 1974 αίτησιν της Ανωνύμου Ελληνικής Μεταλλευτικής και Βιομηχανικής Εταιρείας Λιγνιτωρυχείων Πτολεμαϊδος, περί εξουσιοδοτήσεως της Δ/νσεως Τελωνείου Βόλου, όπως αποφαίνεται περί της συνδρομής των προϋποθέσεων δια την ατελή εισαγωγήν υπό της αιτούσης, μηχανημάτων κλπ. προοριζομένων δια το εν Πτολεμαΐδι Λιγνιτωρυχείον της, αποφασίζομεν: 1.Εξουσιοδοτούμεν τον Προϊστάμενον της Διευθύνσεως του Τελωνείου Βόλου, όπως, από της ισχύος της παρούσης, αποφαίνεται περί της συνδρομής των προϋποθέσεων, δια την άνευ καταβολής δασμών και λοιπών φόρων εισαγωγήν μηχανημάτων, εξαρτημάτων, ανταλλακτικών κλπ. υπό της Ανωνύμου Ελληνικής Μεταλλευτικής και Βιομηχανικής Εταιρείας Λιγνιτωρυχείων Πτολεμαΐδος, συμφώνως προς το άρθρ. 18, παρ. 1 της δια του Νόμ. 3304/55 κυρωθείσης από 18-6-1955 συμβάσεως, μεταξύ του Ελληνικού Δημοσίου και της Εταιρείας Χημικών Προϊόντων και Λιπασμάτων. 2.Όσον αφορά εις την τηρητέαν διαδικασίαν, εφαρμογήν θα έχη η υπ’ αριθ. Δ.6220/55 απόφασις ημών «περί καθορισμού διαδικασίας χορηγήσεως δασμολογικής ατελείας κλπ.» (ανωτ. αριθ. 1). Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 